Resepte: Heerlike maaltye met kaas | Netwerk24
Resepte: Heerlike maaltye met kaas
Deur Samantha Liedeman 14 Februarie 2020 05:02
Van cheddar tot mozzarella – kaas is só veelsydig jy kan dit in soet en sout geregte gebruik en dit gee nuwe lewe aan eenvoudige disse.
Voorverhit eerste die oond tot 180 °C. Spuit die binnekant van vier ramekins met kleefvrye kossproei en hou eenkant.
Verhit 'n koppie water in 'n potjie. Meng die kaas, koekmeel, botter, sout en peper in 'n hittebestande bak. Voeg die melk by, roer dit en sit die bak oor die potjie met pruttende water. Roer die mengsel tot stomend warm en die kaas gesmelt is.
Meng 'n klein bietjie van die kaassous by die eiergele en roer deur. Voeg dit nou by die res van die kaassous en meng goed. Klits die eierwitte tot styf en vou in drie dele by die kaasmengsel.
Verdeel die mengsel tussen die ramekins en pak dit op 'n bakplaat. Bak vir 15 minute tot gestol en goed uitgerys. Bedien die soufflé dadelik met slaai van jou keuse. Onthou soufflé val plat ná 'n tydjie.
2 koppies lou volroommelk
¼ koppie pecorinokaas, gerasper
Kook die pasta volgens die instruksies op die pakkie en hou eenkant. Smelt die botter in 'n groot pot en voeg die neutmuskaat, sout en peper by. Roer die meel daarby en kook vir 1 minuut.
Voeg die melk by die meelmengsel en klits sodat dit nie klonte maak nie. Bring tot kookpunt oor matige hitte terwyl jy heeltyd roer. Haal die sous van die hitte af en roer die cheddar, pecorino en helfte van die mozzarella daarby.
Roer volgende die pasta by die kaassous en skep dit dan uit in 'n oondvaste bak. Sprinkel die res van die mozzarella bo-oor die pasta en bak by 180 °C vir 15 minute of tot deurwarm en goudbruin bo-op. Bedien dadelik met bykos van jou keuse terwyl die kaas nog lekker warm is.
4 koppies murgpampoentjies, opgesny
1½ koppies cheddarkaas, gerasper
½ koppie brosgebraaide bacon, gekap
Soteer die uie en murgpampoentjies in die botter tot sag en geur met sout en peper na smaak. Gooi dit in 'n gesmeerde oondbak. In 'n mengbak, meng die eiers en room en voeg die helfte van die cheddar by.
Giet die mengsel oor die murgpampoentjies. Sprinkel die res van die cheddar, pecorino en bacon bo-oor. Bak in 'n voorverhitte oond by 180 °C vir 30 – 35 minute tot die randjies lekker bruin en bros begin raak. Bedien met 'n vleis- of visgereg.
Ekstra kaserige lasagne
Vulsel 500 g maalvleis
1 koppie hoenderaftreksel (1 aftrekselblokkie + 1 koppie kookwater)
Rou lasagne-velle (soveel soos nodig)
2 koppies mozzarella, gerasper (Moenie die soort gebruik wat reeds gerasper is nie, want dit smelt nie altyd so lekker nie.)
½ koppie goudakaas, gerasper
Braai die maalvleis oor hoë hitte in die olyfolie tot bruin, skep uit en hou eenkant. Soteer die uie in dieselfde pot tot sag en voeg die tamaties, sout, peper, suiker, origanum, hoenderaftreksel en die maalvleis daarby. Prut totdat die sous begin verdik.
Smelt die botter en roer die koekmeel by. Hou aan roer vir so 1 minuut en voeg die melk by. Bring tot kookpunt terwyl jy heeltyd roer. Haal die pot van die plaat af sodra die sous verdik.
Smeer 'n dun laag witsous op die bodem van 'n oondvaste bak, gevolg deur 'n laag lasagne-velle, maalvleis, witsous en die helfte van die mozzarella en gouda. Herhaal die lae en eindig met witsous. Sprinkel die res van die kaas oor en bak by 180 °C tot goudbruin (omtrent 1 uur).
Sny die deeg in 8 reghoeke en pak dit op 'n bakplaat. Los genoeg spasie tussen die deeg sodat dit effens kan uitsit. Sny 'n randjie van 1 cm reg rondom elke stuk. Moenie regdeur die deeg sny nie.
Hou in die yskas totdat jy dit gebruik. Verhit die olie en botter in 'n braaipan en soteer die sampioene tot gaar. Geur liggies met sout en peper, voeg die knoffel, tiemie en pietersielie by en soteer vir nog 1 minuut.
Haal dit van die plaat af en hou eenkant. Geur die roomkaas liggies met sout en peper en meng die pecorino by. Smeer die kaasmengsel in die middel van die deegstukke. Moenie oor die 1 cm-randjie smeer nie.
Skep die sampioene bo-op die kaas, smeer die randjies van die tertjies met geklitste eier en bak in 'n voorverhitte oond by 180 °C vir 20 – 25 minute. Versier met vars kruie (opsioneel) en bedien louwarm met slaai van jou keuse.
3 heel hoenderborsies
1 blik tamaties (die een met kruie), gekap
8 mediumgrootte meel-tortillas
2 mozzarella-balle (die soort wat in water verkoop word)
½ koppie boerenkaas met peper, gerasper
Koljander vir versiering, gekap
Sit die hoender, water, tamatiepasta, hoenderspeserye, paprika en suiker in 'n potjie. Bring tot kookpunt en prut totdat die hoender sag is. Pluis die hoender uit en sit terug in die pot met die oorblywende sous.
Soteer die uie in die olie. Voeg die rissievlokkies, tamaties en suiker by en geur met sout en peper. Prut bedek tot die sous verdik.
Verdeel die hoender tussen die tortillas. Rol dit toe en pak in 'n oondbak, met die nate na onder. Skep die tamatiesmoor bo-op. Breek die mozzarella en pak bo-op, gevolg deur die boerenkaas. Bak by 190 °C vir 15 – 20 minute. Versier met koljander en bedien warm.
Yskas-kaaskoek met vars bessies
Lewer 1 ronde kaaskoek
2 koppies Oreo-koekies, fyngedruk
3 eetlepels botter (nie margarien nie), gesmelt
500 g volroomroomkaas
1½ koppies versiersuiker (icing sugar)
2 koppies room of Orley Whip
Vars bessies vir opdiening
Meng die koekiekrummels en botter in 'n bak. Druk die koekiekors vas teen die bodem van 'n losboompan wat met bakpapier gevoer is. Verkoel tot stewig. Meng die roomkaas tot sag in 'n menger.
Voeg die versiersuiker ½ koppie op 'n slag by en meng goed ná elke byvoeging. Roer die vanilla essence by en meng. In 'n ander bak, klits die room tot styf. Vou die room bietjie vir bietjie op 'n slag by die roomkaasmengsel. Gooi die vulsel oor die kors.
Bedek die koekpan met kleefplastiek en verkoel die kaaskoek oornag. Haal die koek uit die pan en laat staan vir 10 minute by kamertemperatuur (om dit makliker te sny). Sny in skywe en bedien met hope vars bessies